 Msikilizaji wangu, Mariathon ya mwaka jana 2016 tulikuja kwako tukikuomba ukarimu wako katika kukamilisha malengo yetu manne ambayo yalikuwa; Shilingi milioni 40 kwa ajili ya kulipia leseni na vibali mbali mbali vya masafa kwa mamlaka husika za Mawasiliano kwa Tanzania Bara na Visiwani, Shilingi milioni 90 kwa ajili ya kuendeleza na kukamilisha ujenzi wa Groto la Mama Bikira Maria kwenye Eneo la Studio kuu hapa Mikocheni Dar Es Salaam, Shilingi milioni 75 kwa ajili ya kuhakikisha tunaendelea kuwa hewani kwa kipindi chote cha mwezi Mei 2016, na Shilingi milioni 100 kwa ajili ya malipo ya ada ya Umisionari ambapo Radio Maria zote ulimwenguni zinalo jukumu la kutunisha mfuko huu walao mara moja kwa Mwaka, hivyo Jumla katika Mariathon ya mwaka jana tulikusudia kukusanya shilingi za Kitanzania milioni 305. 